Lav et referat af nedenstående tekst:

Tekst:
Der skal flere hænder til for at inddrive den gæld, som både private borgere og virksomheder skylder det offentlige. Derfor har Skat netop slået 40 nyoprettede stillinger op til den kommende Gældsstyrelse, der skal oprettes i Thisted. Sammen med seks andre steder i landet skal de danne rammen om en styrkelse af den offentlige inddrivelse af gæld. De nye medarbejdere til Thisted søges inden for to hovedområder; sagsbehandling og jura. Men man kan have mange forskellige baggrunde som for eksempel bogholder, kontorassistent, jurist eller andet. -Vi er er i fuld gang med at etablere Gældsstyrelsen. Der har været stor interesse fra mange kvalificerede kandidater, når vi har søgt nye medarbejdere til at inddrive borgere og virksomheders gæld andre steder i landet. Så det har jeg også en forhåbning om kommer til at ske her i Thisted, og jeg glæder mig, til vi kommer på plads med en masse nye dygtige kollegaer, siger Maibrit Brandt, underdirektør i Gæld i Skat. Der er i dag 96 medarbejdere i Thisted, der er med til at inddrive borgere og virksomheders gæld til det offentlige. I 2021 er det planen, at der i Thisted skal være cirka 190 medarbejdere. - De nye medarbejdere kommer blandt andet til at lave kvalitetssikring af krav, håndtere henvendelser fra borgere og virksomheder, konkursbehandlinger og tvangsopløsninger. Når man arbejder med gæld, er det vigtigt at arbejde lovligt og korrekt samtidig med, at medarbejderne også er i stand til at kunne handle empatisk og serviceorienteret i kontakten med de borgere og virksomheder, der ofte står i en svær økonomisk situation, fortæller Maibrit Brandt, underdirektør, Gæld i SKAT. Interesserede kandidater til de nye job kan komme til åbent hus i Skattecenter Thisted den 24. maj. Ansøgningsfristen er den 29. og 30 maj.

Referat:
Skatteforvaltningen søger nu flere hænder til at inddrive den gæld, som borgere og virksomheder skylder det offentlige. Helt præcis er der tirsdag slået 40 stillinger op til den kommende Gældsstyrelse i Thisted.